b'\n_START_ARTICLE_\nOma pieni pikkuruinen\n_START_SECTION_\nVastaanotto\n_START_PARAGRAPH_\nKirjan Finlandia Junior -palkintoehdokkuutta kritisoitiin, sill\xc3\xa4 kirjan kirjoittanut Stark on ruotsalainen. Esimerkiksi kriitikko P\xc3\xa4ivi Heikkil\xc3\xa4-Halttusen mukaan \xe2\x80\x9dFinlandia Junior -palkinnon ehdokasasettelussa on -- menty hakoteille, jos kotomaan tarjonnasta ei l\xc3\xb6ydy riitt\xc3\xa4v\xc3\xa4sti laadukasta kirjallisuutta.\xe2\x80\x9d H\xc3\xa4n huomauttaa lis\xc3\xa4ksi, ett\xc3\xa4 suomalainen lastenkirjallisuus j\xc3\xa4\xc3\xa4 muutenkin k\xc3\xa4\xc3\xa4nn\xc3\xb6skirjojen jalkoihin. Kirjas\xc3\xa4\xc3\xa4ti\xc3\xb6 kuitenkin hyv\xc3\xa4ksyi ehdokkuuden, sill\xc3\xa4 kirjan kuvittanut Bondestam on suomalainen ja teoksen julkaisivat suomalaiset kustantamot Schildts & S\xc3\xb6derstr\xc3\xb6ms ja Teos. My\xc3\xb6s Starkilla on vahvat siteet Suomeen puolisonsa ruotsintaja Janina Orlovin kautta._NEWLINE_Hufvudstadsbladetin Mia \xc3\x96sterlund kiitti sek\xc3\xa4 kirjoittajaa ett\xc3\xa4 kuvittajaa ja totesi, ett\xc3\xa4 he ovat yhdess\xc3\xa4 ylitt\xc3\xa4neet itsens\xc3\xa4 toisaalta vakavalla, toisaalta hauskalla kirjalla.'